Josu Azpillaga

Josu Azpillaga Labaka (Azpeitia, Gipuzkoa, 1973), CodeSyntax enpresako informatikaria da, besteak beste Egunean Behin aplikazioaren sortzailea.

 CodeSyntax-eko Informatikaria 
Euskara eta berrikuntzarekin lotutako hainbat aplikazio sortu ditu CodeSyntax enpresaren barruan, betiere software librean eta euskaradun eleaniztasunaz.  2000. urtean enpresa sortu zutenen artean zeuden Eneko Astigarraga, Luistxo Fernandez eta Gari Araolaza. Enpresaren bezero nagusiak euskalgintzakoak izan dira, eta oraindik ere badira: euskarazko elkarte eta komunikabideak,, Udako Euskal Unibertsitatea, Elhuyar... Horrela, eragile askoren aplikazioak sortu ditu Codesyntaxek: Tokikom sareko komunikabideen plataforma komuna, Mihiluze saioaren app-a, Gurot app-a, Appa hi!, Euskarabenturaren app-a, Mendiak app-a...

Codesyntax-en beste aplikazio hauek ere aipagarriak dira:
 Sustatu: euskarazko blog aitzindaria.
 Mendiak.eus: Euskal Herriko mendiak. 2.995 mendiei buruzko informazioa eskaintzen du euskaraz eta lizentzia librearekin (CC-BY-SA).
 Ahotsak.eus: euskararen ahozko ondarea eta herri hizkerak bildu, grabatu, katalogatu eta hedatzea helburu duen ekimen bat da.
 Txoriak.eus: Euskal Herriko hegaztiei buruzko gunea
 Umap: 2010etik 2023ra bitarte Twitterren euskaraz argitaratu ziren txioak bilatu, filtratu eta aztertu zituen web-zerbitzua izan zen. 

 Egunean behin jokoa 

 Euskarazko txioen analisia: UMAP 
Umap  web-zerbitzu bat izan zen, umap.eus webgunean Twitterren 2010tik 2023ra arte euskaraz argitaratu ziren txioak bilatu, filtratu eta aztertzeko. Epe hartan bildutako txioen datuak ikaragarriak dira: 70.000 euskal txiolari potentzial detektatu zituzten; horietako 23.000 inguru aktiboak izan ziren eta euskaraz txiokatzen jardun zuten; guztion artean 74.153.662 txio bota zituzten, %37,8 euskaraz (euskarazko 28.038.870 txio guztira). Hori guztiori Umapen datu-basean gordeta dago, euskal txiolarien 13 urteko datu-base historikoa, etorkizunean edonork egin nahi duen edozein azterketa soziologiko, linguistiko edo antropologikorako prest geratu zena. 

 Euskarazko hedabideen azterketa 
Euskal Herriko Unibertsitateko NOR ikerketa taldearekin lankidetzan euskarazko komunikabideen azterketa sakona egin zuten eta Euskarazko hedabideak izenburuko liburua argitaratu zuten 2011n Azpillagak  Edorta Aranak eta Josu Amezagak 

Lan-ildo horren barruan Hekimen Euskal Hedabideen Elkartearen barruko komunikabideen jarraipena egin zuen urtez urte 2017tik 2024ra bitartean, eta azterketa horien datuak argitaratu zituzten:
Argitalpenaren  izenburuaUrteaEgilekideak"Hekimeneko webguneen trafikoaren analisia Hekimen Analytics tresna oinarri"2017Mikel Lizarralde Asurmendi"Hekimen elkarteko webguneen audientzia digitalen analisia 2018"2019Mikel Lizarralde Asurmendi"Hekimen elkarteko webguneak 2019. urtean"2020Mikel Lizarralde AsurmendiHekimen elkarteko webguneak 2020. urtean                2021"Hekimen elkarteko webguneak 2021. urtea"2022"Hekimen elkarteko webguneak 2022. urtean eta azken 10 urteetan"2023Libe Mimenza Castillo"Hekimen elkarteko webguneen audientziak 2023. urtean2024Libe Mimenza Castillo eta Naroa Burreso Pardo

 Sariak 

 2020: Argia saria. INTERNET: “Egunean Behin” aplikazioa (CodeSyntax).
 2020: Rikardo Arregi Komunikazio saria. “Egunean Behin” aplikazioa.
 2012: Ibilaldian omendua teknologia berrietan euskara sartzeko egindako lanengatik (Aurki, Sustatu, Codesyntax). Beste hauekin batera: Lapurdiko Harluxetar lehengusu ingeniariak: Klaudio Harluxet eta René Harluxet; UEUko Informatika saila: Olatz Arbelaitz; EHUko Donostiako Informatika Fakultatea: Iñaki Alegria eta Kepa Sarasola; EHUko Aholab Taldea: Inma Hernaez; puntueus: Iratxe Esnaola; kaixo.com: Aitor Lopez de Aberasturi; Erentzun ikastola: Fultxo Crespo; Hachtibista, sare sozialak: Gorka Julio; Euskal Jakintza: Maite Goñi.

 Erreferentziak 

 Ikus, gainera 

 Luistxo Fernandez
 Asier Sarasua
 Gari Araolaza
 Eneko Astigarraga
 Maite Rementeria

 Kanpo estekak 

 Josu Azpillaga Labaka Inguma datu-basean. Zazpi artikulu, 5 hitzaldi liburu bat eta ikastaro bat                 

Kategoria:Euskal Herriko informatikariak
Kategoria:Euskal Herriko Unibertsitateko ikasleak
Kategoria:Codesyntax